MS «With Harvest»

MS «With Harvest» er en norsk fôrbåt bygget i 2014 ved Fiskerstrand Verft som byggenummer 77. Skipet ble levert 1. august samme år til Egil Ulvan Rederi. Det hadde en prislapp på 225 millioner kroner. Skipet har en lengde på 69,9 meter, og en bredde på 17,2 meter. Skipet frakter fiskefôr og har en kapasitet på 3000 t. Dette gjorde MS «With Harvest» sammen med MS «With Marine» til verdens største fôrbåter i 2014. MS «With Harvest» er utstyrt med seks bulkrom på til sammen 5000 kubikkmeter. Skipet er utstyrt med Graintec, lukket lastesystem, som laster 300 tonn i timen og Graintec lossesystem, som har en kapasitet på 200 tonn i timen. Rekkevidden på lossesystemet er 27 meter. Skipets toppfart er 14,3 knop, og det har en «servicefart» på 13 knop.

Motortrøbbel vest for Hidra 
1. mai 2020 fikk MS «With Harvest» motorhavari i Berrefjord, vest for Hidra. Redningsskøyta RS «Kristian Gerhard Jebsen» bistod skipet og hindret det i å gå på grunn. MS «With Harvest» var i området for å levere fiskefôr til Mowis oppdrettsanlegg.

Referanser

Kilder

Eksterne lenker 
 
 

Norske bulkskip
Skip bygget ved Fiskerstrand Verft
Skip fra 2014
Egil Ulvan Rederi
Artikler i sjøfart-prosjektet